
Limbažos

SAISTOŠIE NOTEIKUMI

2026. gada ___.__________									      Nr.__

APSTIPRINĀTI
ar Limbažu novada pašvaldības domes
__.__.2026. sēdes lēmumu Nr.__
(protokols Nr.__, ___)
 
Par pieslēgšanos centralizētajai ūdensapgādes un kanalizācijas sistēmai Limbažu novadā 

Izdoti saskaņā ar
 Pašvaldību likums 44. panta otro daļu un
Ūdenssaimniecības pakalpojumu likums 6. panta pirmo daļu
 

I. Vispārīgie jautājumi

1. Saistošie noteikumi nosaka kārtību, kādā fiziskās un juridiskās personas piesakās centralizētās ūdensapgādes un kanalizācijas sistēmas izbūvei un pieslēdzas Limbažu novada pašvaldības administratīvajā teritorijā esošajiem centralizētajiem ūdensapgādes un kanalizācijas tīkliem, kā arī kārtību, kādā tiek piešķirts līdzfinansējums pieslēguma izbūvei.
2. Noteikumu mērķis ir veicināt nekustamo īpašumu pieslēgšanos centralizētajai ūdensapgādes un kanalizācijas sistēmai, uzlabot vides kvalitāti un nodrošināt iedzīvotājiem pieejamus ūdenssaimniecības pakalpojumus.
3. Noteikumos lietotie termini:
3.1. centralizētā ūdensapgādes sistēma – inženierbūvju un iekārtu kopums, kas nodrošina ūdens ieguvi, sagatavošanu un piegādi ūdenssaimniecības pakalpojumu lietotājiem;
3.2. centralizētā kanalizācijas sistēma – inženierbūvju un iekārtu kopums, kas nodrošina notekūdeņu savākšanu no ūdenssaimniecības pakalpojumu lietotājiem, to attīrīšanu un novadīšanu vidē, tai skaitā virszemes ūdensobjektos;
3.3. maģistrālie tīkli – centralizētās ūdensapgādes vai kanalizācijas sistēmas galvenie cauruļvadi un inženierbūves, kas nodrošina ūdens piegādi vai notekūdeņu savākšanu plašam lietotāju lokam līdz konkrēta īpašuma piederības robežai.
3.4. pieslēgums – ārējo ūdensvada un/vai kanalizācijas tīklu un būvju kopums no ūdenssaimniecības pakalpojumu sniedzēja centralizētās ūdensapgādes un kanalizācijas sistēmas līdz pakalpojumu lietotāja īpašumā vai valdījumā esošai sistēmas daļai, kas nodrošinās lietotājam ūdenssaimniecības pakalpojuma saņemšanu;
3.5. persona – fiziska vai juridiska persona, kurai pieder vai kura tiesiski lieto nekustamo īpašumu Limbažu novada administratīvajā teritorijā;
3.6. ūdenssaimniecības pakalpojumu sniedzējs – komercsabiedrība vai pašvaldības institūcija, kura saņēmusi licenci ūdensapgādes un kanalizācijas sabiedrisko pakalpojumu sniegšanai Limbažu novada teritorijā;
3.7. Nekustamais īpašums – dzīvojamā māja, daudzdzīvokļu dzīvojamā māja vai zemes gabals, kura apbūvei ir spēkā esoša būvatļauja dzīvojamās mājas būvniecībai un ir izbūvēti vismaz dzīvojamās mājas pamati.

II. Iesniegumu iesniegšana un izvērtēšana par centralizēto tīklu izbūves nepieciešamību

4. Persona var iesniegt Limbažu novada pašvaldībā (turpmāk – Pašvaldība) iesniegumu par nepieciešamību izbūvēt centralizētos ūdensapgādes vai kanalizācijas maģistrālos tīklus konkrētā teritorijā.
5. Iesniegums iesniedzams atbilstoši šo noteikumu 2. pielikumā noteiktajai veidlapai. 
6. Iesniegumā norāda personas vārdu, uzvārdu vai nosaukumu, nekustamā īpašuma adresi un kadastra numuru, informāciju par plānoto pieslēgšanos centralizētajiem tīkliem.
7. Centralizēto ūdensapgādes vai kanalizācijas maģistrālo tīklu izbūve konkrētā teritorijā tiek izvērtēta, ja iesniegumus par pieslēgšanos iesnieguši ne mazāk kā piecu nekustamo īpašumu īpašnieki, kuru īpašumi atrodas attiecīgajā teritorijā, un tajos ir ekspluatācijā nodota dzīvojamā apbūve vai  tādai izsniegta būvatļauja.
8. Izņēmuma gadījumos Pašvaldība var izvērtēt iesniegumus arī tad, ja iesniegumu skaits ir mazāks, nekā norādīts noteikumu 7.punktā, ja tas pamatots ar sabiedrības interesēm, vides aizsardzības apsvērumiem vai pašvaldības attīstības prioritātēm.
9. Centralizēto ūdensapgādes un kanalizācijas maģistrālo tīklu izbūve prioritāri tiek plānota teritorijās, kas atrodas Limbažu novada pašvaldībā noteiktajās aglomerācijas robežās.
10. Ārpus aglomerācijas teritorijām centralizēto tīklu izbūve pieļaujama, ja tā ir ekonomiski pamatota vai saistīta ar būtiskiem sabiedrības interesēm, vides aizsardzības vai uzņēmējdarbības attīstības apsvērumiem.

III. Iesniegumu izvērtēšana

11. Iesniegumu izvērtēšanai ar Pašvaldības izpilddirektora rīkojumu tiek izveidota darba grupa.
12. Darba grupas sastāvā var iekļaut Pašvaldības administrācijas, ūdenssaimniecības pakalpojumu sniedzēja un citu ar infrastruktūras plānošanu saistītu institūciju pārstāvjus.
13. Darba grupa izvērtē iesniegumus atbilstoši šo noteikumu 1. pielikumā noteiktajiem kritērijiem.
14. Izmaksas uz vienu potenciālo pieslēgumu nosaka, pamatojoties uz ūdenssaimniecības pakalpojumu sniedzēja sniegto indikatīvo tehniski ekonomisko novērtējumu, ņemot vērā attālumu līdz esošajiem centralizētajiem tīkliem, tehniskos risinājumus un citus infrastruktūras izbūvi ietekmējošus faktorus.
15. Izvērtējot iesniegumus, darba grupa nodrošina prioritāti teritorijām, kas atrodas pašvaldībā noteiktajās aglomerācijas robežās, kurās centralizēto kanalizācijas sistēmu attīstība ir nepieciešama saskaņā ar normatīvajiem aktiem.
16. Katram izvērtējamajam teritorijas pieteikumam tiek aprēķināts kopējais punktu skaits. Teritorijas tiek sarindotas prioritārā secībā pēc iegūtā punktu skaita.
17. Ja vairākām teritorijām ir vienāds punktu skaits, prioritāti nosaka pēc šādiem kritērijiem (secīgi):
17.1. lielāks potenciālo pieslēgumu skaits;
17.2. zemākas izbūves izmaksas uz vienu pieslēgumu;
17.3. uzņēmējdarbības attīstības potenciāls.
18. Darba grupa sagatavo priekšlikumus Pašvaldībai par teritorijām, kurās prioritāri veicama centralizēto ūdensapgādes un kanalizācijas maģistrālo tīklu izbūve.
19. Pamatojoties uz darba grupas izvērtējumu, Pašvaldības dome pieņem lēmumu par centralizēto ūdensapgādes un kanalizācijas maģistrālo tīklu izbūves prioritātēm un to īstenošanu pašvaldības budžeta un citu pieejamo finanšu līdzekļu ietvaros. 
20. Centralizēto ūdensapgādes un kanalizācijas maģistrālo tīklu izbūve tiek plānota un īstenota atbilstoši pašvaldības attīstības plānošanas dokumentiem un investīciju plāniem.

IV. Pieslēgšanās centralizētajiem tīkliem

21. Pēc centralizēto maģistrālo tīklu izbūves persona var pieteikties pieslēgumam pie centralizētajiem ūdensapgādes vai kanalizācijas tīkliem. 
22. Persona iesniedz iesniegumu par pieslēguma izbūvi ūdenssaimniecības pakalpojumu sniedzējam, kas nodrošina ūdenssaimniecības pakalpojumus attiecīgajā Pašvaldības teritorijā.
23. Iesniegumam pievieno:
23.1. nekustamā īpašuma tiesības apliecinoša dokumenta kopiju;
23.2. citus dokumentus, ja to pieprasa ūdenssaimniecības pakalpojumu sniedzējs.
24. Ūdenssaimniecības pakalpojumu sniedzējs 20 dienu laikā pēc šo noteikumu 20.punktā minēto dokumentu saņemšanas izvērtē iesniegumu un izsniedz tehniskos noteikumus pieslēguma izbūvei.

V. Pieslēguma izbūves izmaksu sadalījums

25. Pieslēguma izbūve tiek veikta saskaņā ar ūdenssaimniecības pakalpojumu sniedzēja izsniegtajiem tehniskajiem noteikumiem. 
26. Pieslēguma izbūves izmaksas no centralizētā tīkla līdz nekustamā īpašuma robežai tiek segtas šādā apmērā:
26.1. 50 procentus sedz ūdenssaimniecības pakalpojumu sniedzējs;
26.2. 50 procentus sedz persona, kuras īpašums tiek pieslēgts.
27. Ūdenssaimniecības pakalpojumu sniedzējs pieslēguma izbūves izmaksu segšanu nodrošina atbilstoši saviem finanšu resursiem, kārtējā kalendārā gadā apstiprinātā budžeta ietvaros šim mērķim pieejamā finansējuma apmērā.
28. Persona sedz visas izmaksas par ūdensapgādes vai kanalizācijas iekšējo tīklu izbūvi savā nekustamajā īpašumā. 
29. Pieslēguma izbūves kārtību nosaka līgums starp personu un ūdenssaimniecības pakalpojumu sniedzēju.

VI. Pieslēgumu īstenošanas secība

30. Pieslēgumu izbūve tiek īstenota iesniegumu iesniegšanas secībā.
31. Ja vienā kalendārajā gadā pieslēgumu izbūves pieteikumu skaits pārsniedz ūdenssaimniecības pakalpojumu sniedzēja attiecīgajā gadā pieejamos finanšu resursus, pieslēguma izbūve tiek pārcelta uz nākamo periodu. 

VII. Noslēguma jautājumi

32. [bookmark: _Hlk59013358]Pēc pieslēguma izbūves persona noslēdz līgumu ar ūdenssaimniecības pakalpojumu sniedzēju par ūdenssaimniecības pakalpojumu saņemšanu.
33. Jautājumos, kas nav regulēti šajos noteikumos, piemēro Latvijas Republikas normatīvos aktus.
34. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.
35. Ar šo saistošo noteikumu spēkā stāšanos spēku zaudē Limbažu novada pašvaldības domes 2023. gada 23. februāra saistošie noteikumi Nr. 1 “Par Limbažu novada pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai”.

VIII. Noteikumu pielikumi

36. Pielikums Nr.1 – Iesniegumu izvērtēšanas kritēriju tabula (100 punktu sistēma).
37. Pielikums Nr.2 – Iesnieguma veidlapa par centralizēto tīklu izbūves nepieciešamību. 


Limbažu novada pašvaldības
Domes priekšsēdētāja									S. Upmale

Pielikums Nr.1
_____.2026.saistošajiem noteikumiem Nr.______
“Par pieslēgšanos centralizētajai ūdensapgādes un kanalizācijas sistēmai Limbažu novadā”


Iesniegumu izvērtēšanas kritēriju tabula centralizēto tīklu izbūves prioritāšu noteikšanai


Darba grupa izvērtē iesniegumus, piešķirot punktus atbilstoši šajā pielikumā noteiktajiem kritērijiem.

Maksimālais punktu skaits – 100 punkti.


1. Potenciālo pieslēgumu skaits (maks. 25 punkti)

	Nekustamo īpašumu skaits
	Punkti

	5–6 īpašumi
	10

	7–10 īpašumi
	18

	vairāk nekā 10 īpašumi
	25



2. Attālums līdz esošajiem centralizētajiem tīkliem (maks. 15 punkti)

	Attālums
	Punkti

	līdz 100 m
	15

	101–300 m
	10

	301–500 m
	5

	vairāk nekā 500 m
	2



3. Izbūves izmaksas uz vienu potenciālo pieslēgumu (maks. 20 punkti)

	Izmaksas uz vienu pieslēgumu
	Punkti

	līdz 5000 EUR
	20

	5001–8000 EUR
	15

	8001–12000 EUR
	10

	virs 12000 EUR
	5



4. Teritorijas attīstības perspektīva (maks. 8 punkti)

	Kritērijs
	Punkti

	teritorija atrodas blīvas dzīvojamās apbūves zonā
	6

	teritorijā paredzēta dzīvojamā apbūve teritorijas plānojumā
	3

	cita teritorijas izmantošana
	0




5. Vides aizsardzības faktori (maks. 10 punkti)

	Kritērijs
	Punkti

	pastāv augsts gruntsūdeņu vai vides piesārņojuma risks decentralizēto kanalizācijas sistēmu dēļ
	10

	vides risks ir vidējs
	5

	būtiski vides riski nav konstatēti
	0



6. Sabiedrības ieguvums (maks. 5 punkti)

	Kritērijs
	Punkti

	infrastruktūras izbūve uzlabos dzīves kvalitāti ievērojamam iedzīvotāju skaitam
	5

	ieguvums vidējs
	2

	ieguvums minimāls
	0



7. Uzņēmējdarbības attīstības potenciāls (maks. 7 punkti)

	Kritērijs
	Punkti

	teritorijā darbojas uzņēmums, mājražotājs vai saimnieciskās darbības veicējs, kura darbībai nepieciešams pieslēgums centralizētajiem tīkliem
	7

	teritorijā ir uzņēmējdarbības objekti vai paredzēta uzņēmējdarbības attīstība
	3

	uzņēmējdarbības aktivitāte nav konstatēta
	0



8. Investīciju* projekts vai jaunu darba vietu radīšana (maks. 5 punkti)

	Kritērijs
	Punkti

	plānots investīciju projekts vai uzņēmējdarbības attīstība, kas radīs jaunas darba vietas pašvaldībā
	5

	investīciju projekts nav plānots
	0



* Investīciju projekta esamību var apliecināt ar:
· uzņēmēja iesniegumu;
· biznesa plānu;
· būvniecības ieceres dokumentāciju;
· citu informāciju par plānoto saimniecisko darbību.

9. Sabiedriskās vai stratēģiskās infrastruktūras attīstība (maks. 5 punkti)

	Kritērijs
	Punkti

	centralizēto tīklu izbūve nepieciešama sabiedriskās infrastruktūras nodrošināšanai (piemēram, izglītības iestādei, sociālajam objektam, tūrisma objektam vai pašvaldības attīstības projektam)
	5

	sabiedriskās infrastruktūras attīstība nav saistīta ar konkrēto teritoriju
	0



10. Atrašanās aglomerācijas teritorijā (maks. 5 punkti)

	Kritērijs
	Punkti

	teritorija atrodas pašvaldībā noteiktajā aglomerācijā
	5

	teritorija atrodas ārpus aglomerācijas
	0






Pielikums Nr.2
_____.2026.saistošajiem noteikumiem Nr.______
“Par pieslēgšanos centralizētajai ūdensapgādes un kanalizācijas sistēmai Limbažu novadā”



Iesniegums
par centralizēto ūdensapgādes vai kanalizācijas tīklu izbūves nepieciešamību

1. Informācija par iesniedzēju
Vārds, uzvārds / juridiskās personas nosaukums

Personas kods / reģistrācijas numurs

Deklarētā vai juridiskā adrese

Tālruņa numurs

E-pasts


2. Informācija par nekustamo īpašumu
Nekustamā īpašuma adrese

Kadastra numurs

Vai īpašums tiek izmantots dzīvošanai?
☐ Jā
☐ Nē

3. Informācija par pieslēgumu
Lūdzu izvērtēt iespēju izbūvēt:
☐ centralizēto kanalizācijas tīklu
☐ centralizēto ūdensapgādes tīklu
☐ abus tīklus

Vai plānojat pieslēgt īpašumu centralizētajiem tīkliem pēc to izbūves?
☐ Jā
☐ Nē
Ja iespējams, norādiet arī citus tuvumā esošos īpašumus, kuri varētu būt ieinteresēti pieslēgties centralizētajiem tīkliem:



4. Papildu informācija (ja nepieciešams)



5. Pielikumi
☐ Nekustamā īpašuma robežu plāna kopija
☐ Citi dokumenti (norādīt):


6. Apliecinājums
Apliecinu, ka iesniegumā sniegtā informācija ir patiesa.
Iesniedzot šo iesniegumu, apliecinu, ka neiebilstu, ka mani personas dati tiek izmantoti iesnieguma izvērtēšanai.

Iesniegums sastādīts 20___ . gada ______. _______________

	
Iesnieguma iesniedzējs/ pilnvarotā persona
	 

	 
	(Paraksts / vārds, uzvārds)

